Elro BB1 BB1 DRY Chem. BRANDBLUSSER ABC 1kg | Smartwares
Elro BB1 BB1 DRY Chem. BRANDBLUSSER ABC 1kg
Art nr. 10.000.28
Waar te gebruiken Auto Boot In huis Kantoor
EAN Item/Giftbox 8711658395562 ‘Kapers’ vas ná hoëspoed-jaagtog | Maroela Media
Die polisie by die gekaapte voertuig. Foto: Verskaf
Drie verdagtes is Maandag in die vroeë oggendure in hegtenis geneem ná ŉ hoëspoed-jaagtog in Port Elizabeth.
Die polisie in die Oos-Kaap het in ŉ verklaring gesê die sukses volg nadat polisiebeamptes hul sigbaarheid in die Nelson Mandelabaai-metro verbeter het met die oog op die komende feesseisoen.
“Beamptes van die polisie se blitspatrollie-eenheid was teen 03:15 besig met roetinepatrollie op die M19 toe hulle ŉ wit VW Jetta opgemerk het, wat op 9 November as gekaap aangemeld is,” lui die verklaring.
“Die beamptes het probeer om die voertuig voor te keer. Een van die insittendes het egter ŉ vuurwapen op die beamptes gerig, waarna die verdagtes weggejaag het. Die polisie het hulle agternagesit en ŉ hoëspoed-jaagtog het gevolg.”
Die bestuurder van die gekaapte voertuig het vanuit die M19 in die Perseverance-omgewing ingedraai, waar ŉ patrollievoertuig van die Swartkops-polisie by die jaagtog aangesluit het.
“Die gekaapte voertuig is kort daarna vasgekeer en die drie insittendes is in hegtenis geneem.”
Die polisie het op die voertuig en ŉ vuurwapen beslag gelê.
Die drie verdagtes, twee mans onderskeidelik 27 en 32 jaar oud, en ŉ 21-jarige vrou, moet Dinsdag in die Motherwell-landdroshof verskyn op aanklagte van die onwettige besit van ŉ vuurwapen en die besit van ŉ gekaapte voertuig.